ಸ್ವರಸಾರ್ವಭೌಮ ಡಾ. ಎಸ್.ಪಿ. ಬಾಲಸುಬ್ರಹ್ಮಣ್ಯಂ ಅವರದ್ದು ಚಿಕ್ಕ ಮಗುವಿನಂತಹ ಮುಗ್ಧ ಮನಸ್ಸಿದ್ದ ವಿಶಾಲ ಹೃದಯ ಬಳ್ಳಾರಿ, ಅ. 12, ಹಿ.ಸ ಸ್ವರಸಾರ್ವಭೌಮ ಡಾ. ಎಸ್.ಪಿ. ಬಾಲಸುಬ್ರಹ್ಮಣ್ಯಂ ಅವರದ್ದು ಚಿಕ್ಕ ಮಗುವಿನಂತಹ ಮುಗ್ಧ ಮನಸ್ಸಿದ್ದ ವಿಶಾಲ ಹೃದಯ, ಕಾರಣ ಅವರು ಗಾನಲೋಕದ ದಿಗ್ಗಜರಾಗಿ, ಮೇರುಪರ್ವತವಾಗಿ ಸಾಧನೆ ಮಾಡಿ ಚಿರಸ್ಥಾಯಿಯಾಗಿದ್ದಾರೆ ಎಂದು ಬಳ್ಳಾರಿ ಮ್ಯೂಸಿಕ್ ಕ್ಲಬ್ ನ ಅಧ್ಯಕ್ಷ ಜೆ. ಜಯಪ್ರಕಾಶ್ ಗುಪ್ತ ಅವರು ಅಭಿಪ್ರಾಯ ವ್ಯಕ್ತಪಡಿಸಿದ್ದಾರೆ. ಬಳ್ಳಾರಿ ನಗರದ ಎಲ್ಲಾ ಆರ್ಕೆಸ್ಟಾç ಕಲಾವಿದರು ಮತ್ತು ಶ್ರೀ ಮಹಾದೇವ ಎಜುಕೇಷನ್, ಆರ್ಟ್ ಕಲ್ಚರಲ್ ಟ್ರಸ್ಟ್ರಿ, ಬಳ್ಳಾರಿ ಇವರ ಸಂಯುಕ್ತಾಶ್ರದಲ್ಲಿ ಭಾನುವಾರ ನಡೆದ ಭಾವಪೂರ್ಣ ಶ್ರದ್ಧಾಂಜಲಿ ಕಾರ್ಯಕ್ರಮಕ್ಕೆ ಚಾಲನೆ ನೀಡಿ ಮಾತನಾಡಿದ ಅವರು,ಎಲ್ಲರೊಂದಿಗೆ ಬೆರತು ಕೂಡಿಬಾಳುವ ಸರಳತೆ ಅವರಲ್ಲಿತ್ತು. ಎಸ್ಪಿಬಿ ಅವರ ಅಗಲಿಕೆ ತುಂಬಾ ನೋವು ತಂದಿದೆ ಎಂದರು. ಈ ಕಾರ್ಯಕ್ರಮದಲ್ಲಿ ಆರ್ಕೇಸ್ಟಾç ಗಾಯಕರಾದ ಶ್ರೀನಿವಾಸ್, ಕುಮಾರ್ ಸ್ವಾಮಿ, ಈಶ್ವರ್, ಕುಮಾರ್, ಅನಂತ್, ಅಂಕಿತ, ಮಸ್ತಾನ್ ವಲಿ, ಆನಂದ, ಮಿಮಿಕ್ರಿ ಕಾಳಿದಾಸ್, ಉಮೇಶ್ ಚಂದನ, ಸರಸ್ವತಿ, ದೀಕ್ಷಿತಾ ಆರ್ ಬಿ, ಚಂದು ರಾಘವೇಂದ್ರ, ನಾಗೇಶ್, ಸದ್ದಾಂ ಎಸ್.ಪಿ.ಬಿ. ಯವರ 34 ಕನ್ನಡ, ತೆಲುಗು, ಹಿಂದಿ ಹಾಡುಗಳನ್ನು ಹಾಡಿ ಗಾನ ನಮನ ಸಲ್ಲಿಸಿದರು.ಚಿತ್ರಕಲಾವಿದರಾದ ರಮೇಶ್ ಉಡೆಗೋಳ, ನಾಗೇಶ್ ಮತ್ತು ಮಲ್ಲಿಕಾರ್ಜುನ ಅಪಗುಂಡಿ ಕುಂಚ ನಮನ ಸಲ್ಲಿಸಿದರು. ಜಾದೂಗಾರ ಪ್ರಕಾಶ್ ಹೆಮ್ಮಡಿಯವರು ತಮ್ಮ ಪ್ರದರ್ಶನದಿಂದ ಎಸ್.ಪಿ.ಬಿ.ಯವರ ಭಾವಚಿತ್ರವನ್ನು ಪ್ರದರ್ಶಿಸಿದರು. ಬಸವರಾಜ್ ಬಿಸಿಲಹಳ್ಳಿಯವರ ಹಾಡಿಗೆ ಇಂದ್ರಾಣಿ ಶಿಷ್ಯರಾದ ನಮ್ರತಾ ಮತ್ತು ಅಕ್ಷತಾರವರು ನೃತ್ಯ ನಮನ ಸಲ್ಲಿಸಿದರು.ಹಿಂದುಸ್ತಾನ್ ಸಮಾಚಾರಮ.ಕುಎಂ.ಎಸ್ಯ.ಮ